## FIȘA MĂSURII M7/ 6A

**Denumirea măsurii: “- Sprijinirea inițiativelor de cooperare în teritoriul GAL ATBN”**

**CODUL Măsurii: M7/ 6A**

**Tipul măsurii:** **🗹 INVESTIȚII**

 **🗹 SERVICII**

 □ **SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Conform analizei SWOT, unele dintre principalele puncte slabe ale teritoriului GAL ATBN le reprezintă lipsa capitalului social, atât al celui de tip **bonding**, cât și a celui de tip **bridging** – în interiorul comunității, dar și între comunitate și exterior. Consolidarea acestui tip de capital, așa cum reiese și din raportul de cercetare calitativă, ar crește oportunitățile de valorificare a produselor locale agroalimentare și a serviciilor turistice existente în teritoriu. Din toate cele trei focus grupuri la baza cărora stă cercetarea sociologică calitativă, reiese că inițiativa “salvatoare” poate să vină din exterior, atitudine specifică comunităților rurale care justifică necesitatea activității de animare/facilitare comunitară, sprijinită în cadrul acestei măsuri.

**Obiectiv specific al măsurii** M**7/6A**: Dezvoltarea durabilă a economiei locale prin valorificarea responsabilă a resurselor locale, diversificarea serviciilor și produselor și crearea de locuri de muncă.

**Obiective de dezvoltare rurală 3**: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, din Reg. (UE) nr. 1305/2013, art. 4 lit. a) și c).

Măsura **M7/6A** contribuie la **Prioritatea 6** “*Promovarea incluziunii sociale, a reducerii sărăciei și a dezvoltării economice în zonele rurale”,* prevăzute la art. 5, Reg. (UE) nr. 1305/2013

Măsura corespunde obiectivelor **art.35** “*Cooperare*“, alin. 2, lit. c)din Reg. (UE) nr. 1305/2013.

Măsura contribuie la **Domeniul de Intervenție 6A** *Facilitarea diversificării, a înființării și a dezvoltării de întreprinderi mici, precum și crearea de locuri de muncă.*

**Secundar**, măsura **M7/6A** contribuie la domeniul de intervenție **6B** *Încurajarea dezvoltării locale în zonele rurale*.

Măsura contribuie la obiectivele transversale ale Reg. (UE) nr. 1305/2013: **de inovare și mediu,** în conformitate cu art. 5, Reg. (UE) nr. 1305/2013).

**Inovare:**  caracterul inovator al acestei măsuri derivă din faptul că pentru prima dată în teritoriul GAL ATBN se vor finanța inițiativele care vizează cooperarea între microîntreprinderile care activează în domeniul turismului, neexistând un precedent în acest sens. Având în vedere că parteneriatul încheiat va genera utilizarea în comun a unor resurse variate, ne așteptăm ca această măsură să contribuie la îmbunătățirea, modernizarea și diversificareaserviciilor turistice din teritoriul GAL, dar și să creeze premisele cooperării viitoare a altor actori din același domeniu, sau chiar din alte domenii conexe , care vor putea genera la rândul lor inovare, modernizare și competitivitate la nivelul teritoriului GAL ATBN.

**Mediu:** impactul asupra mediului va fi redus prin finanțarea proiectelor care vizează organizarea de procese de lucru comune și partajarea echipamentelor și resurselor, contribuind la eficientizarea serviciilor furnizate, astfel încât să reducă efectele lor asupra mediului.

**Complementaritatea cu alte măsuri din SDL:** Măsura **M7/6A** “ Sprijinirea inițiativelor de cooperare în teritoriul GAL ATBN” este complementară cu măsura **M3/6A** „Diversificarea activităților neagricole”*,* cu măsura **M4/6A** „Modernizarea activităților neagricole”, cu măsura **M5/6B** „Revitalizarea patrimoniului local, servicii de bază și infrastructură la scară mică pentru teritoriul GAL ATBN”și cu măsura**M6/6B** “Investiții în infrastructură socială și pentru incluziunea minorităților”.

**Sinergia cu alte măsuri din SDL:** Măsura **M7/6A** „ Sprijinirea inițiativelor de cooperare în teritoriul GAL ATBN”contribuie la îndeplinirea **Priorității 6** “*Promovarea incluziunii sociale, a reducerii sărăciei și a dezvoltării economice în zonele rurale”,* prevăzute la art. 5, Reg. (UE) nr. 1305/2013, împreună cu măsurile: **M3/6A „**Diversificarea activităților neagricole”, **M4/6A** „Modernizarea activităților neagricole”, **M5/6B** „Revitalizarea patrimoniului local, servicii de bază și infrastructură la scară mică pentru teritoriul GAL ATBN”și**M6/6B** „Investiții în infrastructură socială și pentru incluziunea minorităților”.

**2. Valoarea adăugată a măsurii**

Valoarea adăugată a măsurii derivă din faptul că stimulează și consolidează cooperarea între actorii locali, reprezentați de microîntreprinderi din domeniul turismului, astfel încât să contribuie la eficientizarea consumului de resurse locale, iar succesul unui asemenea proiect pilot poate determina în viitor replicarea modelului și în cazul altor actori locali sau al altor domenii de activitate.

Având în vedere capitalul social scăzut în teritoriul GAL ATBN, încurajarea parteneriatelor în prestarea serviciilor turistice reprezintă chiar elementul care poate debloca situația prezentă în care, deși actorii locali conștientizează că doar prin cooperare și asociere își pot crește valoarea serviciilor, lipsa încrederii în interiorul comunității și relațiile fragile cu exteriorul continuă să reprezinte obstacole încă de netrecut.

**3. Trimiteri la alte acte legislative**

**Legislație europeană:**

* Reg. (UE) nr. 1303/2013; Reg. (UE) nr. 807/2014; Reg. (UE) nr. 808/2014**;** Reg. (CE) nr. 834/2007; Reg. (CE) nr. 889/2008; Reg. (CE) nr. 1235/2008; Reg. (CE) nr. 834/2007; Reg. (UE) nr. 1151/2012; Reg. (UE) nr. 668/2014; Reg.(UE) nr. 665/2014; Reg. nr. 1144/2014; Reg. nr. 2345/2015;

**Legislație națională:**

* HG nr. 226/2015; OUG nr. 49/2015; OUG nr. 66/2011; OUG nr. 34/2000; HG nr. 759 /2010; HG nr. 131/2013; HG nr. 276/2014; HG nr. 152/2015; Ordinul nr. 417/110/2002; Ordinul nr. 368/1160/212/2008; Ordinul nr. 51/2010; Ordinul nr. 8/2013; Ordinul nr. 724/1082/360/2013; Ordinul nr. 1253/2013; Ordinul nr. 394/290/89/2014; Ordinul nr. 1762/2015; Legea nr. 348/2003; OG nr. 37/2005; HG nr. 156/2004; Ordinul nr. 171/2006.

**4. Beneficiari direcți/indirecți (grup țintă)**

**Solicitanții eligibili**  în cadrul acestei măsuri sunt PARTENERIATELE constituite în baza unui acord de cooperare între cel puțin doi parteneri din categoria **microîntreprinderilor**, care activează în domeniul turismului:

Liderul de proiect trebuie să fie cel puțin PFA, II, IF (înfiinţate în baza OUG nr. 44/2008, cu modificările și completările ulterioare).

Nu este necesar ca partenerii să fie din același UAT.

**5. Tip de sprijin**

**Se va stabili în conformitate cu prevederile art. 67 al Reg. (UE) nr. 1303/2013.**

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu articolul 45(4) și articolul 63 din Regulamentul 1305/2014 și a legislației naționale în vigoare.

**6. Tipuri de acțiuni eligibile și neeligibile**

cooperarea între mici operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și comercializarea de servicii turistice;

**Tipuri de acțiuni/cheltuieli eligibile:**

- elaborarea studiilor și planurilor de marketing asociate proiectului, inclusiv analize de piață, conceptul de marketing; costurile de funcționare a cooperării; costuri directe ale proiectelor (cheltuieli de promovare, cheltuieli de marketing); dotări, echipamente și~~,~~ utilaje (cu montaj) necesare implementării proiectului; cheltuieli cu închirierea de spații, utilaje, standuri etc.; achiziția de aplicații software; cheltuieli cu onorarii/salarii (pentru prestarea de servicii, inclusiv cheltuieli cu salariul coordonatorului de proiect);

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea, la care se adaugă o perioadă de cel puțin 5 ani (pentru sustenabilitatea proiectului);
* Proiectul propus va fi nou și nu va fi în curs de desfășurare sau finalizat;
* Proiectul prevede crearea a cel puțin un loc de muncă;
* Partenerii proiectelor de cooperare între mici operatori se vor încadra în categoria micro-întreprinderilor și vor avea sediul și/sau punctul de lucru în teritoriul GAL ATBN;

**8. Criterii de selecție**

Vor fi prioritizate proiectele care:

* includ un număr de minimum 3 parteneri;
* includ parteneri care oferă servicii complementare;
* includ parteneri din minimum 2 UAT-uri din teritoriul GAL ATBN;
* dezvoltă un pachet comun de servicii turistice;
* includ o componentă de investiții (achiziții de echipamente, dotări, utilaje etc.);
* prevăd crearea de locuri de muncă;
* au cel puțin un partener care a mai implementat proiecte cu finanțare nerambursabilă.

**9. Sume aplicabile și rata sprijinului**

Valoarea maximă nerambursabilă a unui proiect va fi de **85.000 de euro**.

Rata sprijinului va fi de **100%** pentru: cheltuieli de coordonare/organizare: studii, planuri; animare; costuri de funcționare; cheltuieli de consultanță și management al proiectului.

Pentru cheltuielile legate de implementarea activităților - costuri directe ale proiectului și de promovare a activităților, se va aplica *intensitatea aferentă măsurii căreia îi corespunde investiția.*

Costurile de funcționare a cooperării **nu vor depăși 20%** din valoarea maximă a sprijinului acordat pentru proiect.

**Valoarea eligibilă minimă** a unui proiect va fi de **5.000 euro**.

**10. Indicatori de monitorizare**

Locuri de muncă create: 1

Numărul total de operațiuni de cooperare sprijinite în cadrul măsurii de cooperare [articolul 35 din Regulamentul (UE) nr. 1305/2013: 1

Cheltuieli publice totale: 85.000 euro